**55. §**

**Par grozījumiem Siguldas novada pašvaldības domes 2022.gada 18.augusta lēmumā par “****Par nekustamā īpašuma “Kaļļu grantskarjers”, Mores pagastā, Siguldas novadā, nodošanu atsavināšanai un izsoles noteikumu apstiprināšanu” (prot.Nr.16, 13. §)**

Ziņo: Juridiskās pārvaldes juriste S. Bērziņa

 Ar Siguldas novada pašvaldības domes 2022.gada 18.augusta lēmumu “Par nekustamā īpašuma “Kaļļu grantskarjers”, Mores pagastā, Siguldas novadā, nodošanu atsavināšanai un izsoles noteikumu apstiprināšanu” (prot. Nr.16, 13.§) tika nolemts**:**

1. nodot atsavināšanai Siguldas novada pašvaldībai piederošo nekustamo īpašumu “Kaļļu grantskarjers”, Mores pagastā, Siguldas novadā (kadastra Nr. 42660040094, kadastra apzīmējums 42660040235) platība 7.75 ha, kura sastāvā ietverta derīgo izrakteņu smilts-grants, smilts un mālsmilts atradne “Kaļļas 2020” 55.37 tūkst.m2 platībā, nosakot, ka tas nav nepieciešams pašvaldībai vai tās iestādēm to funkciju nodrošināšanai;
2. noteikt atsavināšanas veidu – pārdošana izsolē ar augšupejošu soli, izsoles sākumcenu (nosacīto sākumcenu) nosakot 86 899 EUR (astoņdesmit seši tūkstoši astoņi simti deviņdesmit deviņi *euro*);
3. apstiprināt nekustamā īpašuma “Kaļļu grantskarjers”, Mores pagastā, Siguldas novadā (kadastra Nr. 42660040094, kadastra apzīmējums 42660040235), platība 7.75 ha izsoles noteikumus lēmumam pievienotajā redakcijā;
4. Siguldas novada pašvaldības īpašuma atsavināšanas un izsoles komisijai organizēt un veikt izsoles procedūru.

Apstiprināto izsoles noteikumu 19. punkts paredz, ka pretendentu reģistrācija notiek no 2022. gada 24. augusta plkst. 13.00 līdz 2022. gada 13. septembra plkst.23.59 elektronisko izsoļu vietnē <https://izsoles.ta.gov.lv> uzturētā Izsoļu dalībnieku reģistrā pēc oficiāla paziņojuma par izsoli publicēšanas Latvijas Republikas oficiālajā izdevuma "Latvijas Vēstnesis" tīmekļa vietnē [www.vestnesis.lv](http://www.vestnesis.lv).

Savukārt 30. punkts nosaka, ka izsole sākas elektronisko izsoļu vietnē https://izsoles.ta.gov.lv 2022. gada 14. septembra plkst. 13.00 un noslēdzas 2022. gada 23. septembra plkst.13.00.

Ņemot vērā izsoļu vietnes īslaicīgās tehniskās problēmas, publicēt sludinājumu par augstāk minēto izsoli nebija iespējams, līdz ar to nepieciešams grozīt Siguldas novada pašvaldības domes 2022.gada 18.augusta lēmuma “Par nekustamā īpašuma “Kaļļu grantskarjers”, Mores pagastā, Siguldas novadā, nodošanu atsavināšanai un izsoles noteikumu apstiprināšanu” (prot. Nr.16, 13. §) apstiprināto noteikumu 19. un 30. punktu.

Ievērojot iepriekš minēto un, pamatojoties uz likuma „Par pašvaldībām” 14.panta pirmās daļas 2.punktu, 21.panta pirmās daļas 17.punktu, Publiskas personas mantas atsavināšanas likuma 1.panta 6.punktu, 3.panta pirmās daļas 1.punktu, otro daļu, 4.panta pirmo daļu, 5.panta pirmo daļu, 8.panta otro un sesto daļu, 10.panta otro daļu, kā arī ņemot vērā Finanšu komitejas 2022.gada 15.septembra sēdes atzinumu (prot. Nr.17, 35. §), **dome nolemj**:

1. grozīt Siguldas novada pašvaldības domes 2022.gada 18.augusta lēmumu “Par nekustamā īpašuma “Kaļļu grantskarjers”, Mores pagastā, Siguldas novadā, nodošanu atsavināšanai un izsoles noteikumu apstiprināšanu” (prot.Nr.16, 13. §), izsakot tā pielikumā pievienoto izsoles noteikumu 19.punktu šādā redakcijā:

“19. Pretendentu reģistrācija notiek no **2022. gada 21. septembra plkst. 13.00 līdz 2022. gada 11. oktobra plkst.23.59** elektronisko izsoļu vietnē https://izsoles.ta.gov.lv uzturētā Izsoļu dalībnieku reģistrā pēc oficiāla paziņojuma par izsoli publicēšanas Latvijas Republikas oficiālajā izdevuma "Latvijas Vēstnesis" tīmekļa vietnē www.vestnesis.lv.”;

1. grozīt Siguldas novada pašvaldības domes 2022.gada 18.augusta lēmumu “Par nekustamā īpašuma “Kaļļu grantskarjers”, Mores pagastā, Siguldas novadā, nodošanu atsavināšanai un izsoles noteikumu apstiprināšanu” (prot.Nr.16, 13. §), izsakot tā pielikumā pievienoto izsoles noteikumu 30.punktu šādā redakcijā:

“30. Izsole sākas elektronisko izsoļu vietnē https://izsoles.ta.gov.lv **2022. gada 12. oktobra plkst. 13.00** un noslēdzas **2022. gada 21. oktobra plkst.13.00**.”